
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                       Bucureşti, 8 decembrie 2015

                       Pl-x 774/2015


AVIZ

asupra

propunerii legislative pentru completarea articolului 23 din Legea nr.258/2007 privind practica elevilor şi studenţilor
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea articolului 23 din Legea nr.258/2007 privind practica elevilor şi studenţilor, trimisă cu adresa nr. Pl-x 774 din 25 noiembrie 2015, înregistrată cu nr.4c-11/1494 din 26 noiembrie 2015.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.

Propunerea legislativă are ca obiect de reglementare completarea art.23 din Legea nr.258/2007 privind practica elevilor şi studenţilor, cu completările ulterioare, în scopul “îmbunătăţirii cadrului legislativ general pentru desfăşurarea activităţilor de practică ale elevilor şi studenţilor”.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 8 decembrie 2015.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Economic şi Social, transmis prin adresa cu nr.3405 din 17 noiembrie 2015 şi avizul favorabil cu observaţii şi propuneri al Consiliului Legislativ, transmis cu adresa nr.1023 din 1 octombrie 2015.

Guvernul României nu a transmis un punct de vedere referitor la această iniţiativă legislativă. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative pentru completarea articolului 23 din Legea nr.258/2007 privind practica elevilor şi studenţilor.
În raport de obiectul şi conţinutul reglementării, iniţiativa legislativă face parte din categoria legilor organice.

                            VICEPREŞEDINTE,                          
                      SECRETAR,

                      CIPRIAN NICOLAE NICA                                            VASILE VARGA

Întocmit - Consilier parlamentar,





                 Rodica Penescu

